./data/phi1002/phi001/phi1002.phi001.perseus-lat2.xml
quare cogitatio in hoc praeparetur, ut nos fortuna               decipere non possit, adiuvare possit  id autem fiet memoriae               viribus, ut illa, quae complexi animo sumus, fluant secura, non               sollicitos et respicientes et una spe suspensos recordationis non sinant               providere  alioqui vel extemporalem temeritatem malo quam               male cohaerentem cogitationem